<classify> GUSTAPHU HAULE -PWANI JESHI la Polisi Mkoa wa Pwani limewakamatawatuhumiwa tisa wanaodaiwa kujihusisha na matukio ya utapeli wa fedha kwakutumia simu za mkononi kupitia laini za simu kutoka kampuni mbalimbali. Akizungumza na waandishi wa habari ofisini kwakejana, Kamanda wa Polisi Mkoa wa Pwani, Wankyo Nyigesa, alisema watuhumiwa haowalikamatwa Jumanne iliyopita, saa 8 mchana eneo la Zinga wilayani Bagamoyo. Alisema watuhumiwa hao walikamatwa wakiwa na simuza mkononi 14, laini za kampuni mbalimbali 22, huku wakiwa na orodha ya nambaza simu za watu zilizokuwa zimeorodheshwa katika karatasi. Aliwataja waliokamatwa ni Seleman Athuman 35, HamisiIddy 30 anayefanya kazi ya kuuza nyama, Mbwana Magaila 25 kondakta wadaladala, Dipinde Pango 25 mkulima na Adam Nestory 34. Wengine ni Hamis Kondo 27, Deus Swai 31, JuliusJoseph 27 na Mohamed Bruno 33 ambao wanajihusisha na biashara mbalimbali. Kamanda Nyigesa alisema watuhumiwa haowalikamatwa kutokana na mtego maalumu uliowekwa na askari wake. Watuhumiwa hawa ni wale ambao wamekuwawakitapeli kwa kuwatumia watu ujumbe mbalimbali wa tuma pesa kwenye namba hii,wengine wanajifanya waganga wa kienyeji, tumewatia nguvuni na tunaendelea namsako huu mpaka kieleweke, alisema Kamanda Nyigesa. Alisema wanaendelea kuwahoji na baada yaupelelezi kukamilika watafikishwa mahakamani kujibu tuhuma zao. Alitoa wito kwa wananchi kuwa makini na matapeli wa aina hiyo, huku akitaka watu wafanye shughuli za kujipatia kipato halali kwa kuwa uhalifu hauna faida  <topic>: kitaifa 